நவீன தொழில்கள் :10ஆம் வகுப்பு தேர்வு எழுதியிருக்கும் மாணவர்களுக்கு இது பொற்காலம். வீணே விளையாடி பொழுதைக் கழிக்காமல் நாள் ஒன்றுக்கு குறைந்தபட்சம் மூன்று அல்லது நான்கு மணி நேரங்கள் செலவு செய்து ஏதேனும் ஒரு நவீன தொழிலைக் கற்றுக்கொள்ளலாம்.அதிலும் மாணவிகளுக்கு வீட்டிலிருந்தபடியே கை நிறைய சம்பாதிக்கும் கைத்தொழில்கள் நிறைய வந்துவிட்டன. மருதாணியிடல், மணப்பெண் அலங்காரம், அழகுக்கலைப் பயிற்சி, எம்பிராய்டரி போன்ற பொழுதுபோக்குடன் கூடிய தொழில்களை, தொழில்நுட்பங்களைக் கற்றுக் கொள்ளலாம். சில பல்கலைக் கழகங்கள் இவற்றை மூன்று வாரப் பயிற்சியாக அளிக்கின்றன. சான்றிதழும் தருகின்றன.மாணவர்கள் எனில் பாஸ்ட் புட் தயாரித்தல், அலைபேசி ரிப்பேரிங், ஏ.சி., ரிப்பேரிங், இன்டர்நெட் சர்வீசிங், டெஸ்க்டாப் பிரிண்டிங் போன்றவற்றைக் கற்றுக் கொள்ளலாம். பகுதி நேரமாக தொழில் செய்து உங்கள் பாக்கெட் மணியை நீங்களே சம்பாதித்துக் கொள்ளலாம்.